Expo 2023
Expo 2023 je bio naziv za predstojeću specijaliziranu izložbu koja je prvobitno trebala biti održana 2023. godine u Buenos Airesu u Argentini. Međunarodni biro za izložbe (BIE) dodijelio je Buenos Airesu ulogu domaćina 15. novembra 2017. godine. Ovo je trebalo biti prvi put da se BIE Expo održava u Argentini, a prvi u Latinskoj Americi od nastanka BIE-a. Izložba iz 1875. godine bila je posljednja u Latinskoj Americi. U oktobru 2020. godine, Argentina je objavila da se zbog pandemije COVID-19 i finansijske krize koja je uslijedila, Expo neće održati kako je planirano 2023. godine. Argentina i BIE ipak su ostavili otvorenu mogućnost da se Expo održi kasnijeg datuma. Izložba je trebala biti održana između 15. januara i 15. aprila 2023. godine. Procijenjeni broj posjetilaca iznosio je 9,4 miliona, od čega bi 79% imalo jednodnevnu posjetu izložbi, a 4% bi bilo međunarodnih posjetilaca.